Sunsuyon Baluarte

**Sunsuyon Baluarte** (Boros Sepanyol: Puente Baluarte), miampai rasmi nopo nga **Sunsuyon Baluarte Bicentennial** (Boros Sepanyol: Puente Baluarte Bicentenario), nopo nga sunsuyon kabel id Meksiko. Poinladsong iti id pialatan do majlis pomukadayan tagayo Concordia id Sinaloa om Pueblo Nuevo id Durango, poingompus do Durango–Mazatlán, Meksiko 40D. Ninaru do sunsuyon diti nopo nga 1,124 m (3,688 kaki), miampai sinodu do longkod kabel nopo nga 520 m (1,710 kaki). Miampai ralan id 403 meter  id sawat do lembah, otunan o Sunsuyon Baluarte sabaagi sunsoyon kabel kotolu bobos takawas id pomogunan, sunsuyon kawalu bobos takawas miampai poinggonop om bobos takawas id Amerika.

Nokoimpuun o pamansayan do sunsuyon diti di toun 2008, om nokohimagon di Milatok 2012 om nukaban kumaa trafik di koompokon do toun 2013. Sunsuyon diti nopo nga soboogian do ralan wagu i popiromut do pantai Atlantik om Pasifik id koibutan do Meksiko om monguhup do monginiba do timpu pamanahan montok Durango om Mazatlán, mantad lobi kuang 6 jaam sumiliu do 2.5 jaam.

## Struktur om kapamansayan
Ralan miampai apat wayaan sunsuyon dii, 20 meter linaab miampai 1,124 meter ninaru, tinokong id kinawang do 403 meter id sakai do bawang Baluarte soginumu 12 torigi, duo mantad dii nogi nga torigi do menara. Monikid do duo torigi dii nopo nga soninaru 18x8.56 meter id impohon, lumaab montok monipong do ralan, om kumoro kumaa 8x4.10 meter id boogian do sawat; i lobi akawas, P5, nopo nga 169 meter. 76 kabel keluli nopo nga katalib do pelana id suang do torigi montok mombontuk do 152 pamagantung id suang do ponguludan sampapas kipas duo satah. Jeti perantaraan bobos takawas, P9, nopo nga sokinawas do 148 meter.

Katalib iti do gaung id konuluhan Sierra Madre Occidental miampai sinodu 390 meter, id siriba do geladak. Kopoiduan dau nopo nga 120 meter lobi akawas mantad mongigit rekod pogulu, Millau Viaduct Perancis, i kisinodu do 270 meter. Rentang taatanga do sunsuyon, 520 meter ninaru nogi nga sinodu kabel bobos tanaru id Amerika Koibutan, 37 meter lobi anaru mantad ko' Sunsuyon John James Audubon id St. Francisville, Louisiana.

Pamansayan do sunsuyon diti nopo nga nokotimpuun di 21 Mansak 2008. Pinoindalan do konsortium o kalaja dii, kohompit no do Tradeco Infraestructura, IDINSA, Aceros Corey om VSL México, i nakaanu do kontrak antakan di Mikat 2007 mantad do komontirian pengangkutan om piromutan do Meksiko SCT, minangala do duo pombida i kigatang do lobi akawas. Nokoingkawas o kogunoon kousinan miampai okito kopio mantad do bidaan mantad soginumu do 1.28 bilion peso (AS$118 juta); tumanud do songulun pagawai SCT, iti nopo nga gama do ginumu struktur i nokohompit id suang do projek dii. Kalaja diti nopo nga noonuan do kounsinan mantad do Dana Infrastruktur Pogun Meksiko (Fonadin) om Durango-Mazatlán Trust (Fiduma). Napalan no do kogunoon kousinan do sunsuyon diti nopo nga naanu kawagu maya do pamabayaran konsesi mantad mananamong ralan dii.

Pomilian reka bontuk kabel diti nopo nga winonsoi montok popomilo kotilombus o pamansayan kumaa soliwan mantad monikid duo torigi toponsol, miampai kaanu mongilag do kalaja di au otopot, apagon om mangakan do timpu talaid. Miinsomok do Milatok 2012, pamansayan do sunsuyon dii nopo nga minog do soginumu 1,500 kukumalaja om jurutera, 12,000 tan keluli om 90,000 meter padu simin. 447,000 meter padu watu nopo nga nukad montok poilihon id impohon do sunsuyon.

Pamansayan Sunsuyon Baluarte nopo nga soboogian mantad projek kigatang 18 bilion peso (AS$1.44 bilion) montok momonsoi do wayaan wagu i popiromut do Durango om Mazatlán maya piipiro nulu id Meksiko. Tusin noguno montok momonsoi sunsuyon dii nopo nga lbi kuang 2.18 bilion peso (AS$158.7 riong). Iti nopo nga montok mongolon wayaan di koligogon kopio id timpak do konuluhan, i otutunan miampai songkinoyonon sabaagi "Tulang Dolikud do Rogon". Winonsoi o ralan laid dii antakan di toun 1940-an id bontuk do pomogunan di apangkal kopio gisom momoguno do keldai montok mogoit do kokoriu montok kukumalaja. Iti nopo nga iso wayaan soborongon maya konuluhan soninaru 500 watu (800 km). Ralan tagayo Mazatlán–Durango wagu nopo nga papahangkum do 63 terowong om 32 sunsuyon, walu mantad dii nopo nga kikinawas lobi ko' 300 meter (980 kaki). Soira opongo, wayaan wagu dii nopo nga kaanu mongingkuri timpu id pialatan do Durango om Mazatlán mantad walu jaam kumaa duo jaam satanga. Kitudu iti montok mombontuk do soboogian mantad popiromut ralan id pialatan do kotogisan Atlantik om Pasifik Meksiko. Lobi kuang 2,000 korita naaga do momoguno sunsuyon dii monikid tadau.

## Kohimaganan om bagas kumaa ekonomi om sosial
Sunsuyon Baluarte nopo nga pinohimagon di Presiden Calderón antakan di 5 Milatok 2012. Pagawai mantad *[[Guinness World Records]]* nopo nga hino maamaso ababayan popohimagon diti montok monokodung do sunsuyon dii sabaagi sunsuyon kabel bobos takawas id pomogunan. Maamaso dii nopo nga lobi kuang 86 piatus do nopongo. Nopongo kopio iti id kolimpupuson do Milatok 2012, om milo gunoon maamaso oruhai no 2013. Ngaran rasmi nopo nga sunsuyon "Bicentennial" i sumuku kumaa duo abad 2010 pongisytiharan kagabasan Meksiko mantad Sepanyol om kotimpuunon do Pisangadan Kagabasan Meksiko di toun 1810. Sunsuyon diti nopo nga pohimogonon kawagu montok kumoinduo maamaso sampapas koduo toun 2010 sabaagi soboogian do karamayan duo abad, nga ponangguhan minongunsud do tadauwulan dii.

Maamaso ababayan dii, minamarayou i Calderón do sunsuyon dii sabaagi iso ralan montok "popiiso do mogigion koibutan Meksiko miagal di pogulu po". Pinopoilo nogi i pagawai do angkab disio do iri nopo nga kaanu popoingkawas do pamadagangan om kotombuluyan id kinoyonon dii, sabaagi iso kinoyonon di poinlisok kopio mantad Meksiko. Mosikin kopio o kinoyonon diti om ogumu pangadaan kooturan i mongunsub do tulun ginumuan montok maganu dadah, popolisok montok oiton sumoliwan om nogi mananakau id ralan laid do Durango–Mazatlán. Piromutan di osiriba id kinoyonon diti nogi nga manahak kobolingkahangan kumaa Pulis. Sunsuyon diti nopo nga noroitan sabaagi oumolig mantad po di konsep dau. Tumanud do pontadbir kakadayan tagayo id kakadayan do Pueblo Nuevo, sunsuyon om ralan wagu nopo nga minonguhup do popoingkawas koumoligan miampai popoingkuri do pisuayan wilayah dii. Pagawai dii nogi nga nakarait do angkab disio montok monguhup do popoingkawas ekonomi do hiri. Karajaan pogun Durango nopo nga mamalan montok momonsoi taman porindustrian wagu id kinoyonon soginayo 4,300 ekar misampaping do wayaan, om gabenor Sinaloa nopo nga minangaga do koingkawasan montok pomogunoon do tuundorongon kapal rahat Mazatlán mantad kinoingkawas do trafik tumalib desa. Projek diti nakaanu pinopoimbulai do 3,500 pakalajaan miampai pointilombus om 12,000 miampai au pointilombus. 

## Galeri

File:Puente_Baluarte,_Mexico5.jpg
File:Puente Baluarte, Mexico1.jpg
File:Puente_Baluarte_03.jpg


## Intangai nogi
* Katayadan do sunsuyon kabel bobos tagayo
* Katayadan do sunsuyon bobos takawas id pomogunan

## Sukuon

## Noputan labus

* Flickr photo gallery
* Images and drawings at highestbridges.com
* 3D-model “Baluarte Bridge” for Google Earth
* "New bridge in Mexico comes loaded with big dreams" by Nick Miroff, *Washington Post* 01/28/2012
* See also the YouTube VSL video of mid-construction, about four minutes (NqUAAmeZ49E).
* Road Traffic backstory